title: Κινητοποίηση του Μηχανισμού Ευελιξίας Ψήφισμα του Ευρωπαϊκού Κοινοβουλίου της 18ης Δεκεμβρίου 2008 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του Μηχανισμού Ευελιξίας σύμφωνα με την παράγραφο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (COM(2008)0833 — C6-0466/2008 — 2008/2321(ACI))#ΠΑΡΑΡΤΗΜΑ ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 18ης Δεκεμβρίου 2008 σχετικά με την κινητοποίηση του Μηχανισμού Ευελιξίας σύμφωνα με την παράγραφο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση

text:
               23.2.2010

               EL

               Επίσημη Εφημερίδα της Ευρωπαϊκής Ένωσης

               CE 45/164

         Κινητοποίηση του Μηχανισμού Ευελιξίας
   P6_TA(2008)0620
   Ψήφισμα του Ευρωπαϊκού Κοινοβουλίου της 18ης Δεκεμβρίου 2008 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του Μηχανισμού Ευελιξίας σύμφωνα με την παράγραφο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (COM(2008)0833 — C6-0466/2008 — 2008/2321(ACI))
   (2010/C 45 E/50)

      Το Ευρωπαϊκό Κοινοβούλιο,

               —

               έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(2008)0833 — C6-0466/2008),

               —

               έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση (1), και ιδιαίτερα την παράγραφο 27,

               —

               έχοντας υπόψη τα συμπεράσματα του Ευρωπαϊκού Συμβουλίου της 19ης και 20ής Ιουνίου 2008,

               —

               έχοντας υπόψη τα αποτελέσματα του τριμερούς διαλόγου της 4ης Δεκεμβρίου 2008,

               —

               έχοντας υπόψη την έκθεση της Επιτροπής Προϋπολογισμών (Α6-0493/2008),

               A.

               λαμβάνοντας υπόψη ότι το Ευρωπαϊκό Κοινοβούλιο υποστηρίζει σθεναρά την πρωτοβουλία της Επιτροπής για τη δημιουργία νέας διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες («Επισιτιστική Διευκόλυνσης»), που υιοθετήθηκε και από το Ευρωπαϊκό Συμβούλιο στις 19 και 20 Ιουνίου 2008,

               B.

               λαμβάνοντας υπόψη ότι το Ευρωπαϊκό Κοινοβούλιο και το Συμβούλιο, κατά τη συνεννόηση της 21ης Νοεμβρίου 2008, συμφώνησαν να διατεθεί συνολικό ποσό ενός δισεκατομμυρίου ευρώ μέσα σε διάστημα μιας τριετίας για τη χρηματοδότηση της «Επισιτιστικής Διευκόλυνσης»,

               Γ.

               λαμβάνοντας υπόψη ότι η αρχική πρόταση της Επιτροπής προέβλεπε τη χρηματοδότηση της «Επισιτιστικής Διευκόλυνσης» από το περιθώριο του τομέα 2 του πολυετούς δημοσιονομικού πλαισίου (ΠΔΠ), προσέγγιση που απορρίφθηκε τόσο από το Ευρωπαϊκό Κοινοβούλιο όσο και από το Συμβούλιο,

               Δ.

               λαμβάνοντας υπόψη ότι το Ευρωπαϊκό Κοινοβούλιο θεώρησε ότι καταλληλότερη λύση θα ήταν η αναθεώρηση του ανώτατου ορίου του τομέα 4 του ΠΔΠ, αλλά το Συμβούλιο δεν συμφώνησε,

               Ε.

               λαμβάνοντας υπόψη ότι τα δύο σκέλη της αρμόδιας για τον προϋπολογισμό αρχής συμφώνησαν τελικά να χρηματοδοτηθεί η «Επισιτιστική Διευκόλυνση» από το βέλτιστο συνδυασμό του Μηχανισμού Ευελιξίας, του Αποθεματικού Επείγουσας Βοήθειας και της ανακατανομής πιστώσεων στον τομέα 4 από το Μηχανισμό Σταθερότητας,

               ΣΤ.

               λαμβάνοντας υπόψη ότι αμφότερα τα σκέλη της αρμόδιας για τον προϋπολογισμό αρχής συμφώνησαν ότι ο Μηχανισμός Ευελιξίας πρέπει να συμβάλει στη χρηματοδότηση της «Επισιτιστικής Διευκόλυνσης» με την κινητοποίηση συνολικού ποσού 420 εκατομμυρίων ευρώ από τον προϋπολογισμό του 2009, από τα 730 εκατομμύρια ευρώ που ήταν διαθέσιμα στο πλαίσιο του συγκεκριμένου μέσου,

               Ζ.

               λαμβάνοντας υπόψη ότι το συγκεκριμένο μέσο εξαντλείται για δεύτερο συνεχές έτος, στην τριετία της νομικής ύπαρξης της διοργανικής συμφωνίας,

               H.

               λαμβάνοντας υπόψη ότι τούτο δείχνει πως η επιμονή του Ευρωπαϊκού Κοινοβουλίου να υφίσταται το συγκεκριμένο είδος μέσου με τα συγκεκριμένα χαρακτηριστικά —ειδικότερα τη δυνατότητα «μεταφοράς» των κονδυλίων που δεν απορροφήθηκαν— στη διοργανική συμφωνία ήταν απολύτως βάσιμη, παρά την αντίδραση εκ μέρους ορισμένων κρατών μελών,

               Θ.

               λαμβάνοντας υπόψη ότι τούτο δείχνει επίσης —όπως και η διαρκής ανάγκη για χρήση άλλων έκτακτων μηχανισμών για την αντιμετώπιση απρόβλεπτων έκτακτων καταστάσεων— πως υπάρχει διαρκές πρόβλημα όσον αφορά την ανεπάρκεια διαθέσιμων κονδυλίων στα πλαίσια των ανώτατων ορίων ορισμένων τομέων του ΠΔΠ, ιδιαίτερα στον τομέα 4,

         1.   εκφράζει την ικανοποίησή του για τη συμφωνία που επιτεύχθηκε κατά τη συνεννόηση σχετικά με τη χρήση του Μηχανισμού Ευελιξίας στην «Επισιτιστική Διευκόλυνση» σε συνολικό ύψος 420 εκατομμυρίων ευρώ για τον προϋπολογισμό του 2009·
   2.   εγκρίνει την απόφαση που επισυνάπτεται στο παρόν ψήφισμα·
   3.   επαναλαμβάνει, ωστόσο, την ανησυχία του σχετικά με το γεγονός ότι ο τομέας 4 βρίσκεται υπό διαρκή πίεση λόγω του μικρού περιθωρίου του, με αποτέλεσμα να επιβάλλεται η διαρκής κινητοποίηση μηχανισμών ευελιξίας σε αυτόν προκειμένου να υπάρχει αντίδραση σε απρόβλεπτες έκτακτες καταστάσεις· ζητεί να αξιολογηθεί πλήρως η ανάγκη για αύξηση των διαθέσιμων ποσών στο συγκεκριμένο τομέα, προκειμένου να καταστεί δυνατή η ομαλή ανάπτυξη μακροπρόθεσμων προγραμματίσιμων δραστηριοτήτων στο πεδίο αυτό και να διασφαλιστεί η ικανότητα της Ένωσης να ανταποκρίνεται πλήρως στο ρόλο της ως παγκόσμιου παράγοντα στη διεθνή σφαίρα·
   4.   αναθέτει στον Πρόεδρό του να υπογράψει την απόφαση μαζί με τον Πρόεδρο του Συμβουλίου και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης·
   5.   αναθέτει στον Πρόεδρό του να διαβιβάσει το παρόν ψήφισμα, περιλαμβανομένου του παραρτήματος, στο Συμβούλιο και την Επιτροπή.

      (1)  ΕΕ C 139 της 14.6.2006, σ. 1.

         ΠΑΡΑΡΤΗΜΑ

         ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

         της 18ης Δεκεμβρίου 2008

         σχετικά με την κινητοποίηση του Μηχανισμού Ευελιξίας σύμφωνα με την παράγραφο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση

      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση (1), και ιδιαίτερα το πέμπτο εδάφιο της παραγράφου 27,
      έχοντας υπόψη την πρόταση της Επιτροπής,
      λαμβάνοντας υπόψη ότι, κατά τη συνεννόηση της 21ης Νοεμβρίου 2008 τα δύο σκέλη της αρμόδιας για τον προϋπολογισμό αρχής συμφώνησαν να κινητοποιηθεί ο Μηχανισμός Ευελιξίας για τη συμπλήρωση της χρηματοδότησης στον προϋπολογισμό του 2009, πάνω από τα ανώτατα όρια του τομέα 4, κατά 420 εκατ. ευρώ για τη διευκόλυνση ταχείας αντιμετώπισης των διογκούμενων τιμών των τροφίμων στις αναπτυσσόμενες χώρες.
      ΑΠΟΦΑΣΙΖΟΥΝ:

         Άρθρο 1

      Ο Μηχανισμός Ευελιξίας κινητοποιείται στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2009, με σκοπό να παράσχει το ποσό των 420 εκατομμυρίων ευρώ σε πιστώσεις ανάληψης υποχρεώσεων.
      Το ποσό αυτό θα χρησιμοποιηθεί για τη συμπλήρωση της χρηματοδότησης της διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες στον τομέα 4.

         Άρθρο 2

      Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

         Στρασβούργο, 18 Δεκεμβρίου 2008

            Για το Ευρωπαϊκό Κοινοβούλιο

               Ο Πρόεδρος

            Για το Συμβούλιο

               Ο Πρόεδρος

         (1)  ΕΕ C 139 της 14.6.2006, σ. 1.


Avis juridique important

|

32004D0201

2004/201/ΔΕΥ: Απόφαση 2004/201/ΔΕΥ του Συμβουλίου, της 19ης Φεβρουαρίου 2004, σχετικά με τις διαδικασίες τροποποίησης του εγχειριδίου Sirene

Επίσημη Εφημερίδα αριθ. L 064 της 02/03/2004 σ. 0045 - 0047

Απόφαση 2004/201/ΔΕΥ του Συμβουλίουτης 19ης Φεβρουαρίου 2004σχετικά με τις διαδικασίες τροποποίησης του εγχειριδίου SireneΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1 στοιχεία α) και β), το άρθρο 31 στοιχεία α) και β) και το άρθρο 34 παράγραφος 2 στοιχείο γ),την πρωτοβουλία της Ελληνικής Δημοκρατίας(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Το σύστημα πληροφοριών Σένγκεν (εφεξής καλούμενο "SIS") το οποίο δημιουργήθηκε δυνάμει των διατάξεων του τίτλου IV της σύμβασης του 1990 για την εφαρμογή της συμφωνίας του Σένγκεν, της 14ης Ιουνίου 1985, για τη σταδιακή κατάργηση των ελέγχων στα κοινά σύνορα (εφεξής καλούμενη "σύμβαση Σένγκεν")(3), συνιστά ουσιώδες μέσο για την εφαρμογή των διατάξεων του κεκτημένου του Σένγκεν όπως ενσωματώθηκε στο πλαίσιο της Ευρωπαϊκής Ένωσης.(2) Σύμφωνα με τις διατάξεις του άρθρου 92 της σύμβασης Σένγκεν, τα εθνικά τμήματα των κρατών μελών δεν μπορούν να ανταλλάσσουν απευθείας μεταξύ τους δεδομένα του SIS· μπορούν να ανταλλάσσουν δεδομένα μόνον μέσω της υπηρεσίας τεχνικής υποστηρίξεως που είναι εγκατεστημένη στο Στρασβούργο. Ωστόσο, ορισμένες συμπληρωματικές πληροφορίες που απαιτούνται για την ορθή εφαρμογή ορισμένων διατάξεων της σύμβασης Σένγκεν είναι σκόπιμο να ανταλλάσσονται διμερώς ή πολυμερώς. Οι συμπληρωματικές αυτές πληροφορίες χρειάζονται ιδίως σε σχέση με τα μέτρα που πρέπει να ληφθούν βάσει των άρθρων 25, 39, 46, 95 έως 100, του άρθρου 102 παράγραφος 3, του άρθρου 104 παράγραφος 3 και των άρθρων 106, 107, 109 και 110 της σύμβασης Σένγκεν. Η ανταλλαγή των συμπληρωματικών αυτών πληροφοριών διενεργείται από τα γραφεία Sirene κάθε κράτους μέλους.(3) Το εγχειρίδιο Sirene συνιστά μια δέσμη οδηγιών προς τους χειριστές στα γραφεία Sirene κάθε κράτους μέλους στις οποίες περιγράφονται λεπτομερώς οι κανόνες και οι διαδικασίες που διέπουν τη διμερή ή πολυμερή ανταλλαγή των συμπληρωματικών αυτών πληροφοριών.(4) Θα πρέπει να εξασφαλισθεί η ομοιομορφία του εγχειριδίου Sirene. Εν προκειμένω, το τεχνικό κεκτημένο του Σένγκεν θα πρέπει να έχει εφαρμογή.(5) Οι τροποποιήσεις του μέρους 1 του εγχειριδίου Sirene βάσει της παρούσας απόφασης θα πρέπει να περιορίζονται στην ευθυγράμμισή του με την ισχύουσα μορφή των διατάξεων της σύμβασης του Σένγκεν.(6) Είναι αναγκαίο να θεσπισθεί διαδικασία για την τροποποίηση του εγχειριδίου Sirene σύμφωνα με τις σχετικές διατάξεις των συνθηκών.(7) Η νομοθετική βάση που απαιτείται για τις μελλοντικές τροποποιήσεις του εγχειριδίου Sirene συνίσταται σε δύο χωριστές πράξεις: στην παρούσα απόφαση βάσει του άρθρου 30 παράγραφος 1 στοιχεία α) και β), του άρθρου 31 στοιχεία α) και β) και του άρθρου 34 παράγραφος 2 στοιχείο γ) της συνθήκης για την Ευρωπαϊκή Ένωση και τον κανονισμό (ΕΚ) αριθ. 378/2004 του Συμβουλίου σχετικά με τις διαδικασίες για την τροποποίηση του εγχειριδίου Sirene(4) βάσει του άρθρου 66 της συνθήκης για την ίδρυση της Ευρωπαϊκής Κοινότητας. Ο λόγος προς τούτο είναι ότι, όπως ορίζεται στο άρθρο 92 της σύμβασης Σένγκεν, το SIS επιτρέπει στις αρχές που έχουν οριστεί από τα κράτη μέλη, μέσω μιας αυτοματοποιημένης διαδικασίας αναζητήσεων, να διαθέτουν πρόσβαση σε καταχωρίσεις προσώπων και αντικειμένων κατά τη διάρκεια συνοριακών ελέγχων και εξακριβώσεων καθώς και άλλων αστυνομικών και τελωνειακών ερευνών στο εσωτερικό της χώρας σύμφωνα με το εθνικό δίκαιο, καθώς και για τις ανάγκες της διαδικασίας χορηγήσεως θεωρήσεων, τίτλων παραμονής και ρυθμίσεως των δικαιωμάτων των αλλοδαπών στο πλαίσιο της εφαρμογής των διατάξεων του κεκτημένου του Σένγκεν για την κυκλοφορία των προσώπων. Η ανταλλαγή των συμπληρωματικών πληροφοριών που απαιτούνται για την εφαρμογή της σύμβασης Σένγκεν όπως προαναφέρεται στην αιτιολογική σκέψη 2, η οποία διενεργείται από τα γραφεία Sirene εκάστου κράτους μέλους, εξυπηρετεί και αυτούς τους σκοπούς, καθώς επίσης βοηθάει την αστυνομική συνεργασία εν γένει.(8) Το γεγονός ότι η νομοθετική βάση που απαιτείται συνίσταται σε δύο χωριστές πράξεις δεν θίγει την αρχή ότι το SIS αποτελεί, και θα πρέπει να εξακολουθεί να αποτελεί, ένα ενιαίο και ολοκληρωμένο σύστημα πληροφοριών και ότι τα γραφεία Sirene θα πρέπει να συνεχίσουν να ασκούν τα καθήκοντά τους με ομοιόμορφο τρόπο.(9) Η παρούσα απόφαση ορίζει διαδικασίες για τη θέσπιση μέτρων αναγκαίων για την εφαρμογή της, τα οποία αντικατοπτρίζουν τις σχετικές διατάξεις του κανονισμού (ΕΚ) αριθ. 378/2004, ούτως ώστε να διασφαλισθεί ότι θα υπάρχει μία και μόνη διαδικασία εφαρμογής για την τροποποίηση του εγχειριδίου Sirene συνολικά.(10) Πρέπει να γίνει μια ρύθμιση που θα επιτρέπει στους εκπροσώπους της Ισλανδίας και της Νορβηγίας να συμμετέχουν στις εργασίες των επιτροπών οι οποίες επικουρούν την Επιτροπή κατά την άσκηση των εκτελεστικών αρμοδιοτήτων της. Η ρύθμιση αυτή έχει ήδη εξεταστεί κατά την ανταλλαγή επιστολών μεταξύ της Κοινότητας και της Ισλανδίας και της Νορβηγίας, η οποία προσαρτάται στην προαναφερθείσα συμφωνία που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας(5) για τη σύνδεσή τους με την υλοποίηση, την εφαρμογή και την ανάπτυξη του κεκτημένου του Σένγκεν(6).(11) Η παρούσα απόφαση και η συμμετοχή του Ηνωμένου Βασιλείου και της Ιρλανδίας στην έγκρισή του και την εφαρμογή του δεν θίγουν τις ρυθμίσεις για τη μερική συμμετοχή του Ηνωμένου Βασιλείου και της Ιρλανδίας στο κεκτημένο του Σένγκεν όπως έχει καθορισθεί από το Συμβούλιο στις αποφάσεις 2000/365/ΕΚ, της 29ης Μαΐου 2002, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν(7) και 2002/192/ΕΚ, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν(8) αντιστοίχως.(12) Η παρούσα απόφαση συνιστά ανάπτυξη του κεκτημένου του Σένγκεν ή άλλως συνδέεται με αυτό, κατά την έννοια του άρθρου 3 παράγραφος 1 της πράξης προσχώρησης,ΑΠΟΦΑΣΙΖΕΙ ΤΑ ΕΞΗΣ:Άρθρο 1Το εγχειρίδιο Sirene συνιστά μια δέσμη οδηγιών προς τους χειριστές στα γραφεία Sirene κάθε κράτους μέλους στις οποίες θεσπίζονται οι κανόνες και οι διαδικασίες που διέπουν τη διμερή ή πολυμερή ανταλλαγή συμπληρωματικών πληροφοριών και οι οποίες απαιτούνται για την ορθή εφαρμογή ορισμένων διατάξεων της σύμβασης Σένγκεν, όπως έχει ενσωματωθεί στο πλαίσιο της Ευρωπαϊκής Ένωσης.Άρθρο 21. Η εισαγωγή, το μέρος 1 και το μέρος 2, η εισαγωγή του μέρους 3 και τα σημεία 3.1.1, 3.1.2, 3.1.3, 3.1.4, 3.1.5, 3.1.7, 3.1.8, 3.1.9, 3.1.10 και 3.2 του μέρους 3, η εισαγωγή του μέρους 4 και τα σημεία 4.1.1, 4.1.2, 4.2, 4.3, 4.3.1, 4.3.2, 4.3.3, 4.4, 4.4.1, 4.4.2, 4.4.3, 4.5.1, 4.5.2, 4.7, 4.8, 4.9 και 4.10 του μέρους 4, η εισαγωγή του μέρους 5 και τα σημεία 5.1.1, 5.1.2.1, 5.1.2.3, 5.1.2.4, 5.1.2.5, 5.1.2.6, 5.1.2.7, 5.2 και 5.3 του μέρους 5, τα παραρτήματα 1, 2, 3 και 4, η εισαγωγή και τα έντυπα A, B, C, D, E, F, G, H, I, J, K, L, M και P του παραρτήματος 5 και το παράρτημα 6 του εγχειριδίου Sirene τροποποιούνται από την Επιτροπή σύμφωνα με τη διαδικασία της κανονιστικής επιτροπής που αναφέρεται στο άρθρο 3.2. Στο εγχειρίδιο Sirene μπορούν να συμπεριληφθούν επιπλέον οδηγίες, συμπεριλαμβανομένων και άλλων παραρτημάτων, σύμφωνα με τη διαδικασία της κανονιστικής επιτροπής που αναφέρεται στο άρθρο 3. Στην περίπτωση του παραρτήματος 5, οι αλλαγές αυτές μπορούν ιδίως να συμπεριλαμβάνουν τη δημιουργία επιπλέον εντύπων όπου αυτά αποδεικνύονται αναγκαία.Άρθρο 31. Στις περιπτώσεις που γίνεται μνεία του παρόντος άρθρου, η Επιτροπή επικουρείται από κανονιστική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Η επιτροπή θεσπίζει τον εσωτερικό κανονισμό της μετά από πρόταση του προέδρου της, με βάση πρότυπους διαδικαστικούς κανόνες που δημοσιεύονται στην Επίσημη Εφημερίδα της Ευρωπαϊκής Ένωσης.3. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η κανονιστική επιτροπή διατυπώνει τη γνώμη της επί του σχεδίου εντός προθεσμίας την οποία μπορεί να καθορίσει ο πρόεδρος ανάλογα με το επείγον του θέματος. Η γνώμη δίδεται με την πλειοψηφία που προβλέπεται στο άρθρο 205 παράγραφος 2 της συνθήκης για την ίδρυση της Ευρωπαϊκής Κοινότητας, στην περίπτωση αποφάσεων τις οποίες καλείται να εγκρίνει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται με τον τρόπο που ορίζεται στο άρθρο εκείνο. Ο πρόεδρος δεν λαμβάνει μέρος στην ψηφοφορία.4. Η Επιτροπή εγκρίνει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.5. Εάν τα σχεδιαζόμενα μέτρα δεν είναι σύμφωνα με τη γνώμη της κανονιστικής επιτροπής, ή ελλείψει γνώμης, η Επιτροπή υποβάλλει αμελλητί στο Συμβούλιο πρόταση σχετικά με τα ληπτέα μέτρα και ενημερώνει σχετικά το Ευρωπαϊκό Κοινοβούλιο.6. Το Συμβούλιο μπορεί να αποφασίζει με ειδική πλειοψηφία για την πρόταση εντός δύο μηνών από την ημερομηνία υποβολής στο Συμβούλιο.Εάν εντός της προθεσμίας αυτής το Συμβούλιο δηλώσει με ειδική πλειοψηφία ότι διαφωνεί με την πρόταση, η Επιτροπή την επανεξετάζει. Μπορεί να υποβάλει στο Συμβούλιο τροποποιημένη πρόταση, να υποβάλει εκ νέου την πρότασή της ή να υποβάλει νομοθετική πρόταση.Εάν κατά τη λήξη της προθεσμίας το Συμβούλιο δεν έχει εγκρίνει την προτεινόμενη εκτελεστική πράξη ή δεν έχει εκδηλώσει τη διαφωνία του με τα προτεινόμενα εκτελεστικά μέτρα, η προτεινόμενη εκτελεστική πράξη εγκρίνεται από την Επιτροπή.Άρθρο 4Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 19 Φεβρουαρίου 2004.Για το ΣυμβούλιοΟ ΠρόεδροςM. McDowell(1) ΕΕ C 82 της 5.4.2003, σ. 25.(2) Γνώμη που διατυπώθηκε στις 23 Σεπτεμβρίου 2003 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 239 της 22.9.2000, σ. 19.(4) Βλέπε σελίδα 5 της παρούσας Επίσημης Εφημερίδας.(5) ΕΕ L 176 της 10.7.1999, σ. 53.(6) ΕΕ L 176 της 10.7.1999, σ. 36.(7) ΕΕ L 131 της 1.6.2000, σ. 43.(8) ΕΕ L 64 της 7.3.2002, σ. 20.


title: 2013/207/ΕΕ: Απόφαση του Συμβούλιου, της 22ας Απριλίου 2013 , για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών)

text:
               30.4.2013

               EL

               Επίσημη Εφημερίδα της Ευρωπαϊκής Ένωσης

               L 118/3

         ΑΠΌΦΑΣΗ ΤΟΥ ΣΥΜΒΟΫΛΙΟΥ
   της 22ας Απριλίου 2013
   για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών)
   (2013/207/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 46 και 48, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) (εφεξής «συμφωνία για τον ΕΟΧ») τέθηκε σε ισχύ την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 της εν λόγω συμφωνίας.

               (3)

               Το πρωτόκολλο 31 της συμφωνίας για τον ΕΟΧ περιέχει ειδικές διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

               (4)

               Είναι σκόπιμο να επεκταθεί η συνεργασία των συμβαλλομένων μερών της συμφωνίας για τον ΕΟΧ για τις ενέργειες που χρηματοδοτούνται από τις γραμμές του προϋπολογισμού 04 01 04 08 και 04 03 05 για το οικονομικό έτος 2013.

               (5)

               Το πρωτόκολλο 31 της συμφωνίας για τον ΕΟΧ πρέπει, επομένως, να τροποποιηθεί αναλόγως.

               (6)

               Η θέση της Ένωσης στη Μεικτή Επιτροπή του ΕΟΧ θα πρέπει να βασιστεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών) βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 22 Απριλίου 2013.

            Για το Συμβούλιο

            Ο Πρόεδρος

         E. GILMORE

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/2013
      της
      για την τροποποίηση του πρωτοκόλλου 31 της συμφωνίας για τον ΕΟΧ (σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών)
      Η ΜΕΙΚΤΗ ΕΠΙΤΡΟΠΗ TOY ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως τα άρθρα 86 και 98,
      Εκτιμώντας τα ακόλουθα:

                  (1)

                  Είναι σκόπιμο να επεκταθεί η συνεργασία των συμβαλλομένων μερών της συμφωνίας για τον ΕΟΧ, ώστε να συμπεριλάβει τη συνεργασία για την ελεύθερη κυκλοφορία των εργαζομένων, τον συντονισμό των συστημάτων κοινωνικής ασφάλισης και τα μέτρα υπέρ των διακινουμένων, συμπεριλαμβανομένων και των διακινουμένων από τρίτες χώρες.

                  (2)

                  Το πρωτόκολλο 31 της συμφωνίας για τον ΕΟΧ θα πρέπει, επομένως, να τροποποιηθεί αναλόγως προκειμένου η εν λόγω αυξημένη συνεργασία να μπορέσει να λάβει χώρα από την 1η Ιανουαρίου 2013,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Οι παράγραφοι 5 και 12 του άρθρου 5 του πρωτοκόλλου 31 της συμφωνίας για τον ΕΟΧ τροποποιούνται ως εξής:
      Οι λέξεις «έτος 2012» αντικαθίστανται από τις λέξεις «έτη 2012 και 2013».
      Άρθρο 2
      Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας για τον ΕΟΧ (1).
      Εφαρμόζεται από την 1η Ιανουαρίου 2013.
      Άρθρο 3
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2013/206/ΕΕ: Απόφαση του Συμβουλίου, της 22ας Απριλίου 2013 , σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά μια τροποποίηση του παραρτήματος XXI (Στατιστικές) της συμφωνίας για τον ΕΟΧ

text:
               30.4.2013

               EL

               Επίσημη Εφημερίδα της Ευρωπαϊκής Ένωσης

               L 118/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Απριλίου 2013
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά μια τροποποίηση του παραρτήματος XXI (Στατιστικές) της συμφωνίας για τον ΕΟΧ
   (2013/206/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1 σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) (εφεξής η «συμφωνία για τον ΕΟΧ») ετέθη σε ισχύ την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XXI.

               (3)

               Το παράρτημα XXI της συμφωνίας για τον ΕΟΧ περιλαμβάνει διατάξεις και ρυθμίσεις σχετικά με τις στατιστικές.

               (4)

               Ο κανονισμός (ΕΕ) αριθ. 555/2012 της Επιτροπής, της 22ας Ιουνίου 2012, για την τροποποίηση του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά την επικαιροποίηση των απαιτήσεων για στοιχεία και των ορισμών (3) πρέπει να ενσωματωθεί στη συμφωνία για τον ΕΟΧ, με ορισμένες προσαρμογές για τη Νορβηγία, την Ισλανδία και το Λιχτενστάιν.

               (5)

               Το παράρτημα XXI της συμφωνίας για τον ΕΟΧ θα πρέπει, επομένως, να τροποποιηθεί αναλόγως.

               (6)

               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ, για την προτεινόμενη τροποποίηση του παραρτήματος XXI (Στατιστικές) της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 22 Απριλίου 2013.

            Για το Συμβούλιο

            Ο Πρόεδρος

         E. GILMORE

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 166 της 27.6.2012, σ. 22.

      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΉΣ ΕΠΙΤΡΟΠΗΣ ΤΟΥ ΕΟΧ αριθ. …/2013
      της …
      για την τροποποίηση του παραρτήματος XXI (Στατιστικές) της συμφωνίας ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 98,
      Εκτιμώντας τα ακόλουθα:

                  (1)

                  Ο κανονισμός (ΕΕ) αριθ. 555/2012 της Επιτροπής, της 22ας Ιουνίου 2012, για την τροποποίηση του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά την επικαιροποίηση των απαιτήσεων για στοιχεία και των ορισμών (1) πρέπει να ενσωματωθεί στη συμφωνία ΕΟΧ.

                  (2)

                  Το παράρτημα XXI της συμφωνίας ΕΟΧ θα πρέπει, επομένως, να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το σημείο 19ιθ (Κανονισμός (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου) του παραρτήματος XXI της συμφωνίας ΕΟΧ τροποποιείται ως εξής:

                  1.

                  Προστίθεται η ακόλουθη περίπτωση:

                              «—

                                 32012 R 0555: κανονισμός (ΕΕ) αριθ. 555/2012 της Επιτροπής, της 22ας Ιουνίου 2012 (ΕΕ L 166 της 27.6.2012, σ. 22).»

                  2.

                  Το κείμενο της προσαρμογής αντικαθίσταται από τα ακόλουθα:

                              «α)

                              Τα σημεία 1 και 2 του πίνακα 1 του παραρτήματος I δεν εφαρμόζονται στη Νορβηγία.

                              β)

                              Ο πίνακας 1 του παραρτήματος I δεν εφαρμόζεται στην Ισλανδία πριν από τον Μάιο 2017.

                              γ)

                              Ο παρών κανονισμός δεν εφαρμόζεται στο Λιχτενστάιν.»

            Άρθρο 2
      Τα κείμενα του κανονισμού (ΕΕ) αριθ. 555/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις …, υπό την προϋπόθεση ότι έχουν γίνει όλες οι κοινοποιήσεις βάσει του άρθρου 103 παράγραφος 1 της συμφωνίας ΕΟΧ (2).
      Άρθρο 4
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες, …

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕL 166 της 27.6.2012, σ. 22.

         (2)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2014/606/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/276

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012
   (2014/606/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (4), και συγκεκριμένα το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0193/2014),

               1.

               εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 275.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 216 της 20.8.1994, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2009/458/ΕΚ: Απόφαση του Συμβουλίου, της 6ης Μαΐου 2009 , για την παροχή αμοιβαίας συνδρομής στη Ρουμανία

text:
               13.6.2009

               EL

               Επίσημη Εφημερίδα της Ευρωπαϊκής Ένωσης

               L 150/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 6ης Μαΐου 2009
   για την παροχή αμοιβαίας συνδρομής στη Ρουμανία
   (2009/458/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 119,
   τη σύσταση της Επιτροπής κατόπιν διαβούλευσης με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις κεφαλαιαγορές και τις χρηματοοικονομικές αγορές της Ρουμανίας ασκούνται το τελευταίο διάστημα αυξανόμενες πιέσεις, οι οποίες αποτυπώνουν την πτωτική πορεία της παγκόσμιας οικονομίας και τις εντεινόμενες ανησυχίες για τη ρουμανική οικονομία, δεδομένου του υψηλού εξωτερικού ελλείμματος και του ραγδαία αυξανόμενου δημόσιου ελλείμματός της. Οι πιέσεις που ασκούνται στη συναλλαγματική ισοτιμία έχουν επίσης ενταθεί και ενέχουν σημαντικό κίνδυνο για τη σταθερότητα του ευρύτερου τραπεζικού τομέα.

               (2)

               Η κυβέρνηση και η κεντρική τράπεζα της Ρουμανίας (NBR) εκπόνησαν ως απάντηση μια ολοκληρωμένη πολιτική για τη σταθερή θεμελίωση των μακροοικονομικών πολιτικών και την άμβλυνση των πιέσεων που ασκούνται στη χρηματοπιστωτική αγορά και διατύπωσαν τη στρατηγική αυτή σε επιστολή προθέσεων την οποίαν έλαβε η Επιτροπή στις 27 Απριλίου 2009. Ακρογωνιαίος λίθος του οικονομικού προγράμματος είναι η μείωση του δημοσιονομικού ελλείμματος από το 5,4 % του ΑΕΠ το 2008 στο 5,1 % του ΑΕΠ το 2009 και σε κάτω από το 3 % του ΑΕΠ έως το 2011. Προκειμένου να καταστεί δυνατή η διατηρήσιμη επίτευξη χαμηλότερων δημοσιονομικών ελλειμμάτων, θα ληφθούν μέτρα για τη βελτίωση της δημοσιονομικής στρατηγικής και διαδικασίας. Το εν λόγω οικονομικό πρόγραμμα, και ιδίως οι δημοσιονομικοί στόχοι, θα αποτυπωθούν στον προϋπολογισμό της κυβέρνησης καθώς και στο πρόγραμμα σύγκλισης.

               (3)

               Το Συμβούλιο επανεξετάζει τακτικά τις οικονομικές πολιτικές που εφαρμόζει η Ρουμανία, ιδίως στο πλαίσιο της ετήσιας επανεξέτασης του επικαιροποιημένου προγράμματος σύγκλισης της Ρουμανίας και της εφαρμογής του εθνικού προγράμματος μεταρρυθμίσεων, καθώς και της τακτικής επισκόπησης της προόδου που έχει επιτελέσει η Ρουμανία στο πλαίσιο της έκθεσης σύγκλισης και της ετήσιας έκθεσης προόδου.

               (4)

               Οι σημαντικές πιέσεις που ασκούνται στην εξωτερική χρηματοδότηση αναμένεται να διατηρηθούν, καθώς το επίμονο, αν και μειούμενο, έλλειμμα του ισοζυγίου τρεχουσών συναλλαγών, σε συνδυασμό με την ανάγκη ανανέωσης του σημαντικού βραχυπρόθεσμου και μακροπρόθεσμου δανεισμού σε ξένο νόμισμα, δεν αναμένεται να καλυφθούν πλήρως από τις άμεσες ξένες επενδύσεις (ΑΞΕ) και από τις άλλες χρηματοδοτήσεις και εισροές κεφαλαίων κατά την περίοδο 2009-2011. Οι ανάγκες εξωτερικής χρηματοδότησης εκτιμώνται σε 20 δισεκατ. ευρώ περίπου για την περίοδο έως το πρώτο τρίμηνο του 2011. Το ποσοστό ανανέωσης της δανειακής έκθεσης των ξένων τραπεζών στη Ρουμανία θεωρείται ότι θα ανέλθει στο 100 % μετά την παροχή της αμοιβαίας συνδρομής, σε συμφωνία με την απαιτούμενη δέσμευση που έχουν αναλάβει οι κύριες ξένες τράπεζες να διατηρήσουν το άνοιγμά τους στη Ρουμανία (όπως επιβεβαιώνουν στην κοινή δήλωσή τους της 26ης Μαρτίου 2009), ενώ το ποσοστό ανανέωσης για το εταιρικό εξωτερικό χρέος προς μητρικούς οργανισμούς και για το εξωτερικό χρέος των ρουμανικών τραπεζών θεωρείται ότι θα ανέλθει στο 50 % το 2009. Για το 2010 και το 2011, γίνεται παραδεκτό ότι όλες οι ληξιπρόθεσμες ξένες υποχρεώσεις θα ανανεωθούν κατά 100 %, δεδομένης της αναμενόμενης σταθεροποίησης της χρηματοπιστωτικής αγοράς και της αρχής ανάκαμψης των μεγαλύτερων εξαγωγικών αγορών της Ρουμανίας. Πέραν του στόχου διατήρησης επαρκών συναλλαγματικών αποθεματικών (άνω του 100 % του βραχυπρόθεσμου εξωτερικού χρέους εναπομένουσας διάρκειας), έγιναν συντηρητικές παραδοχές για άλλες κεφαλαιακές εκροές, όπως οι εκροές καταθέσεων μη μόνιμων κατοίκων, οι μειώσεις στις εμπορικές πιστώσεις και οι εκροές χαρτοφυλακίου προκειμένου να ενσωματωθούν πρόσθετα ρυθμιστικά αποθεματικά στους υπολογισμούς.

               (5)

               Οι αρχές της Ρουμανίας ζήτησαν σημαντική χρηματοδοτική συνδρομή από την ΕΕ και από άλλους διεθνείς χρηματοδοτικούς οργανισμούς προκειμένου να στηριχθεί η διατηρησιμότητα του ισοζυγίου πληρωμών της χώρας και να διαμορφωθούν τα αποθέματα ξένου συναλλάγματος σε συνετά επίπεδα.

               (6)

               Το ισοζύγιο πληρωμών της Ρουμανίας αντιμετωπίζει σοβαρή απειλή, γεγονός το οποίο δικαιολογεί την επείγουσα παροχή αμοιβαίας συνδρομής από την Κοινότητα. Επιπλέον, ενόψει επείγουσας ανάγκης, επιβάλλεται να χορηγηθεί εξαίρεση από την περίοδο των έξι εβδομάδων που αναφέρεται στην ενότητα Ι σημείο 3 του πρωτοκόλλου για τον ρόλο των εθνικών κοινοβουλίων στην Ευρωπαϊκή Ένωση το οποίο προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Κοινότητα χορηγεί αμοιβαία συνδρομή στη Ρουμανία.
   Άρθρο 2
   Η παρούσα απόφαση απευθύνεται στα κράτη μέλη.

      Βρυξέλλες, 6 Μαΐου 2009.

            Για το Συμβούλιο

            Ο Πρόεδρος

         V. TOŠOVSKÝ


title: 2013/545/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IV — Δικαστήριο

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/118

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IV — Δικαστήριο
   (2013/545/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0227/2012] (2),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Νομικών Θεμάτων (A7-0090/2013),

               1.

               χορηγεί απαλλαγή στον γραμματέα του Δικαστηρίου όσον αφορά την εκτέλεση του προϋπολογισμού του Δικαστηρίου για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 344 της 12.11.2012, σ. 1.

      (4)  ΕΕ C 348 της 14.11.2012, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα IV — Δικαστήριο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0227/2012] (2),

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Νομικών Θεμάτων (A7-0090/2013),

                  1.

                  επιδοκιμάζει το γεγονός ότι, το 2011, το Δικαστήριο της Ευρωπαϊκής Ένωσης (εφεξής «το Δικαστήριο») είχε στη διάθεσή του πιστώσεις ανάληψης υποχρεώσεων συνολικού ύψους 335 904 453,30 EUR (έναντι 323 784 221,30 EUR το 2010) και ότι το επίπεδο εκτέλεσης των πιστώσεων του τμήματος IV — Δικαστήριο παρέμεινε πολύ υψηλό το 2011 (άνω του 98 % συνολικά, και μάλιστα ακόμη υψηλότερο από το 99 % για τις πιστώσεις του τίτλου 2)· τονίζει ότι το επίπεδο εκτέλεσης θα μπορούσε να φθάσει το 99 %, εάν το Συμβούλιο δεν είχε αρνηθεί να ακολουθήσει την πρόταση της Επιτροπής για αναπροσαρμογή των μισθών (+ 1,7 % με αναδρομική ισχύ από 1ης Ιουλίου 2011)·

                  2.

                  τονίζει ότι ο προϋπολογισμός του Δικαστηρίου είναι καθαρά διοικητικής φύσεως, δεδομένου ότι το 75 % δαπανάται για τα πρόσωπα που εργάζονται στο όργανο και το 25 % για ακίνητα, επίπλωση, εξοπλισμό και διάφορες δαπάνες διοικητικής λειτουργίας·

                  3.

                  διαπιστώνει με ικανοποίηση ότι, στην ετήσια έκθεσή του για το οικονομικό έτος 2011, το Ελεγκτικό Συνέδριο παρατηρεί ότι δεν εντοπίστηκαν σημαντικές αδυναμίες στα θέματα που εξετάστηκαν όσον αφορά τους ανθρώπινους πόρους και τις συμβάσεις για το Δικαστήριο της Ευρωπαϊκής Ένωσης·

                  4.

                  εκφράζει την ικανοποίησή του διότι το Ελεγκτικό Συνέδριο, βάσει των ελεγκτικών εργασιών του, κατέληξε στο συμπέρασμα ότι το σύνολο των πληρωμών που αφορούν τις διοικητικές και λοιπές δαπάνες των θεσμικών και λοιπών οργάνων για το οικονομικό έτος που έληξε την 31η Δεκεμβρίου 2011 δεν περιείχε ουσιώδη σφάλματα·

                  5.

                  εκφράζει την ανησυχία του διότι ο όγκος των εκκρεμών υποθέσεων στο Γενικό Δικαστήριο παρέμεινε ιδιαιτέρως υψηλός το 2011 (ήτοι, 1 300 εκκρεμείς υποθέσεις το 2010 και 1 308 εκκρεμείς υποθέσεις το 2011)· τονίζει πόσο σημαντική είναι η ταχεία απονομή δικαιοσύνης για την εύρυθμη λειτουργία όχι μόνο των θεσμών αλλά και της οικονομίας, δεδομένου ότι αυξάνεται η ασφάλεια δικαίου·

                  6.

                  παροτρύνει το Δικαστήριο να εξετάσει ποιος τύπος οργανωτικών αλλαγών θα μπορούσε να οδηγήσει στη μείωση του αριθμού των εκκρεμών υποθέσεων και φρονεί επίσης ότι το Γενικό Δικαστήριο έχει ανάγκη ενίσχυσης στον τομέα των ανθρωπίνων πόρων· είναι της άποψης ότι η πρόταση για τη δημιουργία πρόσθετων θέσεων δικαστών στο Γενικό Δικαστήριο, την οποία εξετάζει ακόμη το Συμβούλιο, θα μπορούσε να συμβάλει στην άμβλυνση αυτής της τάσης· καλεί το Γενικό Δικαστήριο να εξετάσει εάν υπάρχουν άλλες, επιπρόσθετες προτάσεις, οι οποίες δεν έχουν σχέση με τους ανθρώπινους πόρους, για την αντιστροφή αυτής της τάσης·

                  7.

                  επισημαίνει ότι τα στατιστικά στοιχεία που αφορούν τις δραστηριότητες του Δικαστηρίου το 2011 καταδεικνύουν, γενικά, ότι υφίσταται ανάγκη βελτίωσης της αποτελεσματικότητας όσον αφορά τη διάρκεια των διαδικασιών· σημειώνει ότι όσον αφορά τις προδικαστικές αποφάσεις, ο μέσος χρόνος που απαιτείται για τη διεκπεραίωση μιας υπόθεσης είναι 16,4 μήνες, ενώ ο αντίστοιχος χρόνος για το 2010 ήταν 16 μήνες· σημειώνει ότι ο μέσος χρόνος για τη διεκπεραίωση των απευθείας προσφυγών και των αιτήσεων αναίρεσης το 2011 ήταν 20,2 μήνες και 15,4 μήνες αντίστοιχα (έναντι 16,7 μηνών και 14,3 μηνών αντίστοιχα το 2010)·

                  8.

                  σημειώνει ότι στο Δικαστήριο Δημόσιας Διοίκησης σημειώνεται τα τελευταία έτη μια σταθερή εξέλιξη ως προς τις νέες και περατωθείσες υποθέσεις (ήτοι, 139 νέες υποθέσεις το 2010 σε σύγκριση με 159 το 2011 και 129 περατωθείσες υποθέσεις το 2010 σε σύγκριση με 166 το 2011)·

                  9.

                  σημειώνει ότι το Δικαστήριο διεκπεραίωσε 550 υποθέσεις το 2011, πράγμα που αντιπροσωπεύει αξιοσημείωτη αύξηση σε σύγκριση με το προηγούμενο έτος (το 2010 διεκπεραιώθηκαν 522 υποθέσεις) και ότι, από τις υποθέσεις αυτές, 370 περατώθηκαν με απόφαση και 180 με εντολή·

                  10.

                  εκφράζει ικανοποίηση για την εφαρμογή e-Curia, που άρχισε να λειτουργεί τον Νοέμβριο του 2011 και η οποία καθιστά δυνατή την ηλεκτρονική κατάθεση και κοινοποίηση των διαδικαστικών εγγράφων· παρατηρεί με ικανοποίηση ότι η εφαρμογή αυτή έχει συμβάλει, όσον αφορά το Δικαστήριο, σε μείωση κατά 25 % της χρήσης χαρτιού μεταξύ του 2011 και του 2012 και σε οικονομίες ύψους 150 000 EUR·

                  11.

                  τονίζει ότι, εν καιρώ, η εφαρμογή e-Curia θα παράσχει τη δυνατότητα να μειωθεί σημαντικά η ανταλλαγή αλληλογραφίας με παραδοσιακά μέσα, να καταργηθεί η ψηφιοποίηση των εισερχομένων και εξερχομένων εγγράφων και να βελτιστοποιηθούν οι εσωτερικές ροές εργασίας· ζητεί να τεθεί στη διάθεση της Επιτροπής Ελέγχου του Προϋπολογισμού του Κοινοβουλίου ακριβής κατανομή των δαπανών που σχετίζονται με τη δημιουργία, συντήρηση και αναβάθμιση της εφαρμογής e-Curia·

                  12.

                  ζητεί να ενημερώνεται σχετικά με τα μέτρα που λαμβάνονται για την επίλυση δυσλειτουργιών στο σύστημα πληροφορικής που μπορούν να επηρεάσουν τη λειτουργία της e-Curia·

                  13.

                  θεωρεί εξαιρετικά θετικό το γεγονός ότι, μέχρι τα τέλη του 2012, 14 κράτη μέλη, 2 κράτη της Ευρωπαϊκής Ζώνης Ελεύθερων Συναλλαγών και 5 ευρωπαϊκά θεσμικά όργανα (ιδιαίτερα το Κοινοβούλιο, το Συμβούλιο και η Επιτροπή) ήταν ενεργοί χρήστες της e-Curia·

                  14.

                  εκφράζει την ικανοποίησή του για την ανάπτυξη και βελτίωση του ολοκληρωμένου συστήματος διαχείρισης SAP, το οποίο θεσπίστηκε το 2008 επί διοργανικής βάσης από το Συμβούλιο, το Ελεγκτικό Συνέδριο και το Δικαστήριο και το οποίο συνιστά το κύριο μέσο για τη διαχείριση όλων των οικονομικών και δημοσιονομικών συναλλαγών του Δικαστηρίου· θεωρεί, επομένως, εξαιρετικά σημαντικό να εξασφαλιστεί η ομαλή λειτουργία του SAP·

                  15.

                  στηρίζει την πρωτοβουλία που ανέλαβε το Δικαστήριο για τη μεταρρύθμιση του Οργανισμού και του Κανονισμού Διαδικασίας του, ενόψει των προκλήσεων που αντιμετωπίζει σε σχέση με τον αυξανόμενο αριθμό υποθέσεων· επισημαίνει ότι διάφορες αλλαγές που αποφασίστηκαν από τους νομοθέτες έχουν ήδη τεθεί σε ισχύ και εφαρμόζονται· ελπίζει ότι το 2013 θα εγκριθούν και άλλα επείγοντα διαρθρωτικά μέτρα που θα επιτρέψουν ειδικότερα τον διορισμό πρόσθετων δικαστών στο Γενικό Δικαστήριο·

                  16.

                  σημειώνει με ικανοποίηση τη δημιουργία νέας μηχανής αναζήτησης για να συμβουλεύεται κανείς τη νομολογία καθώς και τη δυνατότητα διαδικτυακής πρόσβασης στον κατάλογο της βιβλιοθήκης του Δικαστηρίου, ούτως ώστε να μπορούν οι πολίτες να έρθουν κοντύτερα στο Δικαστήριο ως θεσμικό όργανο της Ένωσης·

                  17.

                  λαμβάνει υπόψη την τροποποίηση της διοικητικής δομής του Δικαστηρίου με τη δημιουργία Διεύθυνσης Πρωτοκόλλου και Ενημέρωσης· αναμένει ότι στην ετήσια έκθεση δραστηριοτήτων για το 2012 θα παρέχεται λεπτομερής περιγραφή των πλεονεκτημάτων που έχει επιφέρει αυτή η αλλαγή για τις επιδόσεις του Δικαστηρίου·

                  18.

                  θεωρεί ότι η βούληση του Δικαστηρίου να διατηρεί συλλογή έργων τέχνης, αντιπροσωπευτική για την καλλιτεχνική κληρονομιά της Ένωσης, αποτελεί ένα φιλόδοξο σχέδιο που απαιτεί ειδικευμένους πόρους· καλεί το Δικαστήριο να εξηγήσει πώς συνδυάζεται αυτό το σχέδιο με τις συνήθεις δραστηριότητες του Δικαστηρίου· σημειώνει ότι, το 2012, το Δικαστήριο κατέβαλε ποσό ύψους 7 500 EUR για να ασφαλίσει μια συλλογή της οποίας η αξία εκτιμάται σε 2 400 000 EUR·

                  19.

                  εκφράζει την ικανοποίησή του διότι, το 2011, το Δικαστήριο επέτρεψε στο 5 % των μονίμων διερμηνέων του να προσθέσουν μία ακόμη γλώσσα εργασίας στους γλωσσικούς συνδυασμούς τους· τονίζει ότι τούτο κατέστη δυνατό χάρη σε εντατικά μαθήματα γλωσσών·

                  20.

                  παρατηρεί ότι ο αριθμός των ακροάσεων και λοιπών συνεδριάσεων που απαιτούν διερμηνεία εξακολούθησε να αυξάνεται το 2011, γεγονός που οφείλεται κυρίως στη διεύρυνση και στην έναρξη ισχύος της Συνθήκης της Λισαβόνας·

                  21.

                  αντιλαμβάνεται ότι η διοργανική συνεργασία όσον αφορά την πρόσληψη διερμηνέων επιφέρει σημαντικές εξοικονομήσεις πόρων για το Δικαστήριο·

                  22.

                  λαμβάνει υπό σημείωση τις νέες δραστηριότητες της Γενικής Διεύθυνσης Υποδομών το 2011 και ζητεί από το Δικαστήριο να παράσχει περαιτέρω πληροφορίες στην Επιτροπή Ελέγχου του Προϋπολογισμού του Κοινοβουλίου σχετικά με το σχέδιο της πέμπτης επέκτασης των κτιριακών εγκαταστάσεων του Δικαστηρίου·

                  23.

                  επιδοκιμάζει το γεγονός ότι το Δικαστήριο εξεπόνησε εξαιρετικά επιμελημένη και εμπεριστατωμένη ετήσια έκθεση δραστηριοτήτων, στην οποία συμπεριέλαβε αναλυτικές πληροφορίες σχετικά με τη διαχείριση των ανθρώπινων πόρων, όπως είχε ζητήσει το Κοινοβούλιο.

         (1)  ΕΕ L 68 της 15.3.2011.

         (2)  ΕΕ C 348 της 14.11.2012, σ. 1.

         (3)  ΕΕ C 344 της 12.11.2012, σ. 1.

         (4)  ΕΕ C 348 της 14.11.2012, σ. 130.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.


title: Απόφαση του Συμβουλίου της 30ής Ιουνίου 1986 για την ανακατανομή του υπολοίπου των πόρων που προβλέπονται από το 5ο ΕΤΑ για τη σταθεροποίηση των εσόδων από εξαγωγές των υπερπόντιων χωρών και εδαφών

text:
Αριθ. L 175 / 112                            Επίσημη Εφημερίδα των Ευρωπάΐκων Κοινοτήτων                                   1.7 . 86
                                                    ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                         της 30ής Ιουνίου 1986
                    για την ανακατανομή του υπολοίπου των πόρων που προβλέπονται από το 5ο ΕΤΑ για τη σταθε
                                  ροποίηση των εσόδων από εξαγωγές των υπερπόντιων χωρών και εδαφών
                                                             (86/285/EOK)      "
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                                χρηματοδότηση αναπτυξιακών σχεδίων και προγραμμάτων
Έχοντας υπόψη :                                                        στις χώρες και στα εδάφη, όπως έχουν κατανεμηθεί από το
                                                                       Συμβούλιο στο πλαίσιο της απόφασης 80/1186/EOK,
τη συνθήκη για την ίδρυση της Ευρωπαϊκής ^ Οικονομικής
Κοινότητας,                                                            ΑΠΟΦΑΣΙΖΕΙ :
την απόφαση 80/ 1186/ EOK του Συμβουλίου της 16ης                                               Αρθρο 1
Δεκεμβρίου 1980 σχετικά με τη σύνδεση υπερπόντιων
χωρών και εδαφών με την Ευρωπαϊκή Οικονομική Κοι                      1.   Το υπόλοιπο του ποσού που διατίθεται από το 5ο ΕΤΑ
νότητα ('), που στο εξής καλούνται «χώρες και εδάφη », και             για την εφαρμογή του συστήματος που αποβλέπει στη
ιδίως το άρθρο 32,                                                     σταθερότητα των εσόδων από εξαγωγές των χωρών και
                                                                       εδαφών αυτών προστίθεται στο κονδύλι που προβλέπεται
την εσωτερική συμφωνία σχετικά με τη χρηματοδότηση και                 για τη χρηματοδότηση σχεδίων και προγραμμάτων δράσης
διαχείριση των κοινοτικών ενισχύσεων που υπογράφηκε                    βάσει του 5ου ΕΤΑ.
στις Βρυξέλλες στις 20 Νοεμβρίου 1979, και που στο εξής
καλείται « εσωτερική συμφωνία », και ιδίως το άρθρο 7, .               2. Τό υπόλοιπο που αναφέρεται στην παράγραφο 1 κατα
                                                                       νέμεται ως εξής :
το σχέδιο που υπέβαλε η Επιτροπή,                                      — χώρες και εδάφη που υπάγονται στην επικράτεια της
Εκτιμώντας :                                                               Γαλλικής Δημοκρατίας : 1 100 000 ΕCU,
                                                                       — χώρες και εδάφη που υπάγονται στην επικράτεια του
ότι, με την προαναφερόμενη απόφαση, καθώς και με το
                                                                          Βασιλείου των Κάτω Χωρών : 1 100 000 ECU,=
γεγονός της ανακατανομής των παλαιών υπολοίπων, δια
τέθηκε στις χώρες και τα εδάφη το ποσό των 13 587 997                  — χώρες και εδάφη που υπάγονται στην επικράτεια του
ΕCU για την εφαρμογή συστήματος που αποβλέπει στην                         Ηνωμένου Βασιλείου : 1 542 944 ΕCU.
σταθεροποίηση των πόρων που προέρχονται από εξαγωγές
των χωρών και εδαφών προς την Κοινότητα των προϊόντων                                           Αρθρο 2
που απαριθμούνται στην απόφαση αυτή *                                  Η παρούσα απόφαση αρχίζει να παράγει αποτελέσματα από
ότι, μετά τη λήξη της προθεσμίας για την υποβολή των αιτή             την επομένη της δημοσίευσής της στην Επίσημη Εφημερίδα
σεων, από το ποσό αυτό μένει υπόλοιπο 3 742 944 ΕCU " ότι              των Ευρωπαϊκών Κοινοτήτων.
για τη διάθεσή του είναι αρμόδιο να αποφασίσει το Συμ
βούλιο ·                                                               Λουξεμβούργο, 30 Ιουνίου 1986.
ότι πρέπει το υπόλοιπο αυτό να διατεθεί στις χώρες και τα                                                     Για το Συμβούλιο
εδάφη · ότι δεν είναι σκόπιμο να αυξηθεί το ποσό που προ
βλέπεται για τη σταθεροποίηση των εσόδων από εξαγωγές                                                            O Πρόεδρος
αλλά να αυξηθούν οι χορηγήσεις που προορίζονται για τη                                                         N. SΜIT-ΚRΟΕS
(') ΕΕ αριθ. L 361 της 31 . 12. 1980, σ. 1 .


title: 2005/446/EK: Απόφαση των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 30ής Μαΐου 2005, για καθορισμό της προθεσμίας ανάληψης των κονδυλίων του ένατου Ευρωπαϊκού Ταμείου Ανάπτυξης (ΕΤΑ)

text:
               18.6.2005

               EL

               Επίσημη Εφημερίδα της Ευρωπαϊκής Ένωσης

               L 156/19

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ, ΣΥΝΕΛΘΌΝΤΩΝ ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ

   της 30ής Μαΐου 2005
   για καθορισμό της προθεσμίας ανάληψης των κονδυλίων του ένατου Ευρωπαϊκού Ταμείου Ανάπτυξης (ΕΤΑ)
   (2005/446/ΕΚ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την πρόταση της Επιτροπής,
   τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, η οποία υπογράφηκε στην Κοτονού στις 23 Ιουνίου 2000 (1), εφεξής αποκαλούμενη («συμφωνία εταιρικής σχέσης»),
   την εσωτερική συμφωνία μεταξύ των Αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης (2), εφεξής αποκαλούμενη («εσωτερική συμφωνία»), και ιδίως το άρθρο 2 παράγραφος 4,
   Εκτιμώντας τα ακόλουθα:

               (1)

               Το σημείο 5 του παραρτήματος Ι (χρηματοδοτικό πρωτόκολλο) της συμφωνίας εταιρικής σχέσης προβλέπει ότι το συνολικό ποσό του χρηματοδοτικού πρωτοκόλλου, μαζί με τα μεταφερόμενα υπόλοιπα από προγενέστερα ΕΤΑ, καλύπτει την περίοδο 2000-2007.

               (2)

               Το σημείο 7 του ιδίου παραρτήματος και το άρθρο 2 παράγραφος 3 της εσωτερικής συμφωνίας προβλέπουν την αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων βάσει της οποίας διαπιστώνεται η ανάγκη νέων πόρων μετά τη λήξη του υφιστάμενου χρηματοδοτικού πρωτοκόλλου.

               (3)

               Στη δήλωση της ΕΕ για το χρηματοδοτικό πρωτόκολλο, το οποίο προσαρτάται ως δήλωση XVIII της συμφωνίας εταιρικής σχέσης, διευκρινίζεται ότι, κατά την εκτίμηση της ανάγκης νέων πόρων, θα ληφθεί επίσης πλήρως υπόψη η ημερομηνία πέραν της οποίας δεν θα αναλαμβάνονται πλέον τα κεφάλαια του ένατου ΕΤΑ.

               (4)

               Είναι επομένως απαραίτητο, σύμφωνα με το άρθρο 2 παράγραφος 4 της εσωτερικής συμφωνίας, να καθορισθεί, πριν από τη λήξη του ένατου ΕΤΑ, η ημερομηνία, η οποία, εν ανάγκη, μπορεί να επανεξετασθεί, πέραν της οποίας δεν θα μπορούν να αναληφθούν πλέον τα κεφάλαια του ένατου ΕΤΑ,

         ΑΠΟΦΑΣΙΖΟΥΝ:
   Άρθρο 1
   Ως ημερομηνία πέραν της οποίας δεν θα αναληφθούν πλέον τα κεφάλαια του ένατου ΕΤΑ που διαχειρίζεται η Επιτροπή, οι επιδοτήσεις επιτοκίου που διαχειρίζεται η Ευρωπαϊκή Τράπεζα Επενδύσεων (ΕΤΕ) και τα έσοδα από τους τόκους επί των εν λόγω πιστώσεων, ορίζεται η 31η Δεκεμβρίου 2007.
   Άρθρο 2
   Το ποσό που διατίθεται για τη χρηματοδότηση του επενδυτικού μέσου, ως ανανεώσιμο κεφάλαιο, και το οποίο διαχειρίζεται η ΕΤΕ, δεν επηρεάζεται από την παρούσα απόφαση.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Μαΐου 2005.

            Εξ ονόματος των κυβερνήσεων των κρατών μελών

            Ο Πρόεδρος

         F. BODEN

      (1)  ΕΕ L 317 της 15.12.2000, σ. 3· συμφωνία όπως τροποποιήθηκε τελευταία από την απόφαση 2/2004 του Συμβουλίου των Υπουργών ACP-CE (ΕΕ L 297 της 22.9.2004, σ. 18).

      (2)  ΕΕ L 317 της 15.12.2000, σ. 355.


Σημαντική ανακοίνωση νομικού περιεχομένου

|

52007BP0108(01)

1. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα V - Ελεγκτικό Συνέδριο (C6-0468/2006 - 2006/2074(DEC))

Επίσημη Εφημερίδα αριθ. 074 E της 20/03/2008 σ. 0163 - 00164

		1.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα V — Ελεγκτικό Συνέδριο (C6-0468/2006 — 2006/2074(DEC))Το Ευρωπαϊκό Κοινοβούλιο,- έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 [1],- έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0468/2006) [2],- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν [3],- έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων [4],- έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [5], συγκεκριμένα τα άρθρα του 50, 86, 145, 146 και 147,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου του Προϋπολογισμού (Α6-0107/2007),1. χορηγεί απαλλαγή στο Γενικό Γραμματέα του Ελεγκτικού Συνεδρίου για την εκτέλεση του προϋπολογισμού του Ελεγκτικού Συνεδρίου για το οικονομικό έτος 2005·2. καταγράφει τις παρατηρήσεις του στο ψήφισμα που ακολουθεί·3. αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).[1] ΕΕ L 60 της 8.3.2005.[2] EE C 264 της 31.10.2006, σ. 1.[3] ΕΕ C 263 της 31.10.2006, σ. 1.[4] ΕΕ C 263 της 31.10.2006, σ. 10.[5] EE L 248 της 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).--------------------------------------------------